CELEX: 31983D0523
Language: el
Date: 1983-10-11 00:00:00
Title: 83/523/ΕΟΚ: Απόφαση της Επιτροπής της 11ης Οκτωβρίου 1983 για τη χορήγηση άδειας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων υφασμάτων εκ συνθετικών υφαντικών ινών, καταγωγής Ινδονησίας, που τίθενται σε ελεύθερη κυκλοφορία στην Κοινότητα (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0523

83/523/ΕΟΚ: Απόφαση της Επιτροπής της 11ης Οκτωβρίου 1983 για τη χορήγηση άδειας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων υφασμάτων εκ συνθετικών υφαντικών ινών, καταγωγής Ινδονησίας, που τίθενται σε ελεύθερη κυκλοφορία στην Κοινότητα (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 297 της 29/10/1983 σ. 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Οκτωβρίου 1983  για τη χορήγηση άδειας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων υφασμάτων εκ συνθετικών υφαντικών ινών, καταγωγής Ινδονησίας, που τίθενται σε ελεύθερη κυκλοφορία στην Κοινότητα  (Το κείμενο στη γαλλική γλώσσα είναι το μόνο αυθεντικό)  (83/523/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 για τα μέτρα επίβλεψης και προστασίας που μπορούν να λάβουν τα κράτη μέλη, μετά από χορήγηση άδειας, έναντι της εισαγωγής ορισμένων προϊόντων καταγωγής τρίτων χωρών που τίθενται σε ελεύθερη κυκλοφορία σε άλλο κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της απόφασης 80/47/ΕΟΚ, τα κράτη μέλη μπορούν να προβούν σε ενδοκοινοτική επίβλεψη των εισαγωγών που αναφέρονται σ' αυτή μόνο μετά από χορήγηση άδειας από την Επιτροπή·  ότι, σύμφωνα με το άρθρο 11 του κανονισμού (ΕΟΚ) αριθ. 3589/82 του Συμβουλίου της 23ης Δεκεμβρίου 1982 σχετικά με το κοινό καθεστώς εισαγωγών ορισμένων κλωστοϋφαντουρργικών προϊόντων καταγωγής τρίτων χωρών (2), η Επιτροπή, με τον κανονισμό (ΕΟΚ) αριθ. 2604/83 (3), καθόρισε ποσοτικά όρια, από τις 20 Ιουνίου 1983 μέχρι τις 31 Δεκεμβρίου 1983, για τις εισαγωγές στη Γαλλία, Ιταλία και Ηνωμένο Βασίλειο ορισμένων κλωστοϋφαντουργικών προϊόντων που ανήκουν στην κατηγορία 3, καταγωγής Ινδονησίας· ότι οι εισαγωγές αυτών των ίδιων προϊόντων παραμένουν ελεύθερες στα άλλα κράτη μέλη·  ότι, δυνάμει των εμπορικών μέτρων, όπως έχουν καθοριστεί, υπάρχουν διαφορές ανάμεσα στα διαφορετικά κράτη μέλη όσον αφορά τις εισαγωγές των προϊόντων αυτών· ότι οι διαφορές αυτές μπορούν να προκαλέσουν εκτροπές στο εμπόριο·  ότι, προκειμένου να αποκαλυφθούν σύντομα οι εκτροπές στο εμπόριο που ενδεχομένως μπορούν να επιδεινώσουν ή να επιφέρουν οικονομικές δυσκολίες στο σχετικό τομέα, η γαλλική κυβέρνηση υπέβαλε στην επιτροπή αίτηση, στα πλαίσια του άρθρου 2 της απόφασης 80/47/ΕΟΚ, για να της επιτραπεί να προβεί σε ενδοκοινοτική επιτήρηση των εισαγωγών ορισμένων υφασμάτων εκ συνθετικών υφαντικών ινών, καταγωγής Ινδονησίας, που τίθενται σε ελεύθερη κυκλοφορία στα άλλα κράτη μέλη·  ότι η Επιτροπή εξέτασε, ιδίως, αν οι εισαγωγές αυτές μπορούσαν να αποτελέσουν αντικείμενο μέτρων ενδοκοινοτικής επιτήρησης στα πλαίσια του άρθρου 2 της απόφασης 80/47/ΕΟΚ και αν είχαν παρασχεθεί στοιχεία όσον αφορά τις εν λόγω οικονομικές δυσκολίες·  ότι είναι δυνατό να επιτραπεί η θέσπιση μέτρων επιτήρησης για τα κλωστοϋφαντουργικά προϊόντα της ομάδας Ι, όπως καθορίζονται από τον κανονισμό (ΕΟΚ) αριθ. 3589/82, ακόμη και αν δεν έχουν γίνει εκτροπές στο εμπόριο ή δεν έχουν υποβληθεί αιτήσεις για ενδοκοινοτική άδεια, λαμβανομένου υπόψη του κινδύνου των οικονομικών δυσκολιών οι οποίες χαρακτηρίζουν το εμπόριο των προϊόντων αυτών που είναι ευαίσθητα στις εισαγωγές·  ότι πρέπει, ως εκ τούτου, να επιτραπεί στη Γαλλία να προβεί σε ενδοκοινοτική επιτήρηση, μέχρι τις 31 Δεκεμβρίου 1983, των εισαγωγών των εν λόγω υφασμάτων εκ συνθετικών υφαντικών ινών, που ανήκουν στην κατηγορία 3, καταγωγής Ινδονησίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να προβεί, μέχρι τις 31 Δεκεμβρίου 1983, σε ενδοκοινοτική επιτήρηση των εισαγωγών που αναφέρονται στο παράρτημα σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 11 Οκτωβρίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 374 της 31. 12. 1982, σ. 106.  (3) ΕΕ αριθ. L 258 της 17. 9. 1983, σ. 18.  ΠΑΡΑΡΤΗΜΑ  Κλωστοϋφαντουργικά προϊόντα για τα οποία έχουν καθοριστεί κατηγορίες (1)  1.2 //   //   // Κατηγορία  // Χώρα καταγωγής  //   //   // 3  // Ινδονησία  //   //  (1) Βλέπε ορισμό που αναφέρεται στον κανονισμό (ΕΟΚ) αριθ. 3589/82 του Συμβουλίου (ΕΕ αριθ. L 374 της 31. 12. 1982, σ. 106).